Bai Juyi

Bai Juyi ehk Bo Juyi või Po Chü-i (白居易), tuntud ka kui Bai Letian ehk Bo Letian (白乐天), Bai Xiangshan ehk Bo Xiangshan (白香山) (772 Xinzheng – 846), oli Tangi dünastia aegne hiina luuletaja, Bai Xingjiani vend.
Erinevalt paljudest teistest luuletajatest mõjutasid Bai Juyi teosed oluliselt kõiki Hiina ühiskonnakihte ning said laialt tuntuks ka Jaapanis, Silla riigis ja mujal. Tangi ajastu luuletajatest pole kellegi teise luule eluajal nii tuntuks saanud. Luuletaja enda koostatud luulekogu avaldas tohutut mõju jaapani kirjandusele.
Päritolu.
Arhiivimärkmete järgi oli Bai Juyi kodukoht Taiyuani linn Shanxi provintsis, hiljem asus tema pere elama Xiagui linnakesse (praegu Weinani linnarajoon Shaanxi provintsis). Luuletaja nooremat isapoolset nõbu Bai Minzhongi nimetati "Kuuendaks Hu'ks kümnest, kes kandsid perekonnanime Hu" («十姓胡中第六胡»). Arvestades seda asjaolu ning vaadates läbi "Igavese pidupäeva" perioodil (长庆, 821–824) välja antud kogusid, jõudis hiina kirjanduse ajaloolane Chen Yinke järeldusele, et tema suguvõsa oli pärit läänehõimudest, kuigi on ammu assimileerunud. Hiljem sai see arvamus teadusringkondades üldtunnustatuks, kirjandusloolane Yao Weiyuan tõi isegi ära Bai Juyi sugupuu läänehõimudest Hu suguvõsani. On olemas teaduslikult põhjendatud seisukoht, et luuletaja oli Kuqa riigi vürstisuguvõsa järeltulija 顾学颉《白居易世系、家族考》 《文学评论丛刊》第13辑，中国社会出版社 1982年 131–168页。&lt;/ref&gt;. On ka teadlasi, kes peavad seda seisukohta põhjendamatuks.
Luuletaja vanaisa Bai Huan valitses Zao maakonda ja Guni maakonda. Luuletaja isa Bai Zigen oli keiser Dezongi valitsemisajal Xuzhou linnapea. Tema teenete seas oli edukas võitlus Li Zhengji mässuga. Samuti oli ta kohtuametnik, Xuzhou revidendi abi ja täitis teisi ametikohti. Tal oli õigus kanda tumepunasest kangast riideid. Luuletaja ema oli Bai sugukonna sugulane: sellest sugukonnast oli pärit tema emapoolne vanaema.
Elukäik.
Ta sündis Xinzhengi linnas (Henani provints) vaesunud, kuid kõrge päritoluga ja haritud perekonnas.
Kümneaastaselt saadeti ta õppima Xi'ani. 800. aastal sooritas ta Hiina ametnikueksami ("keju").
Ta oli kõrgetel riiklikel ametikohtadel, valitses Hangzhoud ja Suzhoud.
Bai Yuji elas Taiyuani linnas (Shanxi provints).
Poliitiline tegevus.
Nooruses tegeles Bai Juyi aktiivselt reformidega, teda huvitas lihtrahva saatus.
Esteetilised vaated.
Ta algatas luuleuuendusliikumise "xinyuefuyundong", oli seisukohal, et luule ei saa olla reaalsusest lahti rebitud, mistõttu tuleb valida süžeesid igapäevaelust, teosed peavad peegeldama oma ajastut. Pärast Du Fud said Bai Juyist ja Yuan Zhenist realistliku luule liikumise juhid.
Kuigi rahva saatus läks Bai Juyile korda elu lõpuni, sundisid ebaõnnestumised poliitilises tegevuses luuletajat pöörduma "igavese luule poole". See asjaolu peegeldus tema iroonilises pseudonüümis Zuiyinxiansheng (吟醉先生, "zuìyínxiānsheng", 'joobnud isand, kes laulab laule').
Sõbrad.
Bai Juyi oli eriti lähedane luuletaja Yuan Zheniga. Kaks kirjanikku olid üksmeelel kirjanduse muutmise küsimuses.
Elu lõpul sõbrunes Bai Juyi luuletaja Liu Yuxiga ja nad vahetasid tihti luuletusi.
Looming.
Han Yu mõjul pöördus ta "vana stiili" poole, huvitus rahvaluulest, lihtrahva lauludest. Teosed on kirjutatud hästi arusaadavas keeles, nii et "isegi eit saab aru" (老妪能解, "lǎoyùnéngjiě"). Pärimuse järgi luges ta luuletusi oma teenijannale ning jättis alles ainult need, millest too aru sai.
Bai Juyi pühendus kirjandusele erilise püüdlikkusega. Arvatakse, et see rikkus ta tervise ja tõi kaasa enneaegse vananemise.
Luule.
Ta nimetas end luulegeeniuseks või pühaks luuletajaks (诗仙 "shīxiān") või luulevaimuks (诗魔 "shīmó"), pidades silmas sügavat keskendumist loomingule.
Tema peamiste teoste seas on "Changhen ge" (長恨歌, 'Laul igavesest kurbusest'), "Lauljatar", "Pipa xing", tsüklid "Qin zhingyin" ('Qini viisid') ja "Xin leduo" ('Uued rahvalaulud').
Esseed.
Tema esseed on lühikesed ja eriti teravad.
Üks tähtsamaid esseistlikke töid on "Yu Yuan qianshu" (与元九书 "Yú Yuán qiánshū", 'Kiri Yuan Zhenile'), mis annab luuleuuendusliikumise "xinyuefuyundong" programmi.
Hinnang.
Eriti edukas oli ta "shi" žanri luules.
Seda luuletajat võib pidada üheks keskmise Tangi ajastu märgilistest figuuridest.
See luuletaja sai Du Fu järel üheks hiina realisliku kirjanduse peamiseks kujuks.
Mälestuse jäädvustamine.
Bai Juyi auks on nimetatud Bai Juyi kraater Merkuuril.